CELEX: 62008CN0574
Language: mt
Date: 2008-12-22 00:00:00
Title: Kawża C-574/08: Rikors ippreżentat fit- 22 ta' Diċembru 2008 — Il-Kummissjoni tal-Komunitajiet Ewropej vs Ir-Renju tal-Belgju

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/38
            
         Rikors ippreżentat fit-22 ta' Diċembru 2008 — Il-Kummissjoni tal-Komunitajiet Ewropej vs Ir-Renju tal-Belgju
   (Kawża C-574/08)
   (2009/C 44/65)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: V. Peere u P. Dejmek, aġenti)
   
      Konvenut: Ir-Renju tal-Belgju
   Talbiet
   
               —
            
            
               tikkonstata li, billi ma adottax il-liġijiet, ir-regolamenti u d-dispożizzjonijiet amministrattivi neċessarji sabiex jikkonforma ruħu mad-Direttiva tal-Kummissjoni 2006/70/KE tal-1 ta' Awwissu 2006, li tistabbilixxi miżuri implimentattivi għad-Direttiva 2005/60/KE tal-Parlament Ewropew u tal-Kunsill dwar id-definizzjoni ta' persuni esposti politikament u l-kriterji tekniċi għal proċeduri ssimplifikati tad-diliġenza dovuta mal-klijent u għal eżenzjoni għal raġunijiet ta' attività finanzjarja mwettqa fuq bażi okkażjonali jew limitata ħafna (1), jew, f'kull każ, billi ma kkomunikahomx lill-Kummissjoni, ir-Renju tal-Belġju naqas milli jwettaq l-obbligi tiegħu taħt din id-direttiva
            
         
               —
            
            
               tikkundanna lir-Renju tal-Belgju għall-ispejjeż.
            
         Motivi u argumenti prinċipali
   It-terminu għat-traspożizzjoni tad-Direttiva 2006/70/KE skada fil-15 ta' Diċmebru 2007. Issa, fid-data ta' preżentata ta' dan ir-rikors, il-konvenut kien għadu ma adottax l-miżuri ta' traspożizzjoni neċessarji jew, f'kull każ, kien għadu ma kkomunikahomx lill-Kummissjoni.
   
      (1)  ĠU L 214, p. 29.